
	Par izmaiņām manipulāciju sarakstā no 01.08.2026.



[bookmark: _Hlk203059663]Nacionālais veselības dienests (turpmāk – Dienests) informē, ka ir veikta manipulāciju saraksta[footnoteRef:1] pārskatīšana un grozījumu sagatavošana – aktualizētais manipulāciju saraksts stājas spēkā ar 2026. gada 1. augustu un tā aktualizētā versija ir apstiprināta ar iekšējo rīkojumu, un ir pievienota vēstules pielikumā, kā arī publicēta Dienesta tīmekļvietnes www.vmnvd.gov.lv sadaļā “Profesionāļiem” – “Pakalpojumu tarifi”. [1:  Manipulāciju saraksts tiek veidots atbilstoši Ministru kabineta 2018. gada 28. augusta noteikumu Nr.555 “Veselības aprūpes pakalpojumu organizēšanas un samaksas kārtība” 2.14. un 54.7. punktam un tajā ir iekļautas manipulācijas, kas tiek apmaksātas no valsts budžeta līdzekļiem.] 

Dienests informē, ka ir pilnveidots vakcinācijas fakta ievades process. No 2026. gada 1. augusta ieviesta funkcionalitāte, kas nodrošinās automātisku vakcinācijas uzskaites dokumenta (talona) izveidi un nosūtīšanu uz Vadības informācijas sistēmu (turpmāk – VIS), pamatojoties uz ārstniecības iestādes E-veselībā ievadīto vakcinācijas faktu. Šīs izmaiņas tiek ieviestas, lai mazinātu administratīvo un birokrātisko slogu ārstniecības personām, saīsinātu datu aprites ceļu starp E-veselību un VIS, kā arī samazinātu kļūdu risku, kas rodas manuālas uzskaites dokumentu sagatavošanas vai datu pārneses procesā. Lai nodrošinātu šo procesu Dienests ir veicis izmaiņas manipulāciju sarakstā:
1) Izveidota jauna manipulācija 01140 “Konsultācija pirms vakcinācijas, ja vakcināciju veic citā ārstniecības iestādē”;
2) Papildināti manipulāciju apmaksas nosacījumi manipulācijām 01061, 60443 un 60444, nosakot, ka manipulāciju nenorāda kopā ar vakcinācijas pakalpojumu un manipulāciju 01104;
3) Precizēti manipulāciju apmaksas nosacījumi manipulācijām 01018, 03081, 60264, 60288, 60289, 60290, 60291 un 60339 paredzot, ka manipulācija automātiski tiek iekļauta vakcinācijas uzskaites dokumentā no vakcinācijas fakta e-veselībā; 
4) Veikts tarifa pārrēķins un precizēts nosaukums manipulācijām 60059 un 60560;
5) Izmaiņu ietvaros ir dzēstas 62 vakcinācijas manipulācijas, lūdzam pievērst īpašu uzmanību izmaiņu reģistrā iekļautajām dzēstajām manipulācijām. “Manipulāciju saraksta izmaiņu reģistrs no 01072026“ pievienots vēstules pielikumā.

Dienests informē, ka papildus aktualizētajā manipulāciju sarakstā ir iekļautas šādas jaunas manipulācijas:
1) Sirds asinsvadu sistēma sadaļā iekļautas četras jaunas manipulācijas 06019 "Holtera monitorēšana no 18 līdz 24 stundām (katras nākamās 24 stundas)", 06020 "Neinvazīvā asinsspiediena monitorēšana no 18 līdz 24 stundām", 06022 "Attālināta implantētas sirds ritma kontroles ierīces pārbaude" un 06023 "Implantētas sirds ritma diagnostikas un ārstēšanas ierīces attālinātas telemonitorēšanas iekārta", lai nodrošinātu pilotprojekta "Kardioloģiskās aprūpes pacientu dinamiskā novērošana" īstenošanu.
2) Dzemdniecība-ginekoloģija sadaļā iekļauta manipulācija 16159 “Ginekologa apskate seksuālajā vardarbībā cietušām personām”, lai nodrošinātu specializētu veselības aprūpes pakalpojumu seksuālajā vardarbībā cietušām personām.

Pielikumā:

1. Fails “Manipulāciju saraksts excel formātā no 01082026“
2. Fails “Manipulāciju saraksta izmaiņu reģistrs no 01082026“

